CELEX: 31986R2972
Language: el
Date: 1986-09-23 00:00:00
Title: Κανονισμός (ΕΟΚ) αριθ. 2972/86 του Συμβουλίου της 23ης Σεπτεμβρίου 1986 για την εφαρμογή στα Κανάρια νησιά του κανονισμού (ΕΟΚ) αριθ. 2908/83 για την κοινή δράση αναδιάρθρωσης, εκσυγχρονισμού και ανάπτυξης του τομέα της αλιείας και ανάπτυξης της υδατοκαλλιέργειας

Avis juridique important

|

31986R2972

Κανονισμός (ΕΟΚ) αριθ. 2972/86 του Συμβουλίου της 23ης Σεπτεμβρίου 1986 για την εφαρμογή στα Κανάρια νησιά του κανονισμού (ΕΟΚ) αριθ. 2908/83 για την κοινή δράση αναδιάρθρωσης, εκσυγχρονισμού και ανάπτυξης του τομέα της αλιείας και ανάπτυξης της υδατοκαλλιέργειας  

Επίσημη Εφημερίδα αριθ. L 279 της 30/09/1986 σ. 0001

***** ΚΑΝΟΝΙΣΜΟΣ (ΕΟΚ) αριθ. 2972/86 ΤΟΥ ΣΥΜΒΟΥΛΙΟΥ  της 23ης Σεπτεμβρίου 1986  για την εφαρμογή στα Κανάρια νησιά του κανονισμού (ΕΟΚ) αριθ. 2908/83 για την κοινή δράση αναδιάρθρωσης, εκσυγχρονισμού και ανάπτυξης του τομέα της αλιείας και ανάπτυξης της υδατοκαλλιέργειας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 155,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2908/83 (1), όπως τροποποιήθηκε από τον κανονισμό (ΕΟΚ) αριθ. 3733/85 (2), θα πρέπει να εφαρμοσθεί στα Κανάρια νησιά για να συμβάλει στη διαρθρωτική ανάπτυξη της αλιείας και της υδατοκαλλιέργειας της εν λόγω περιοχής·  ότι πρέπει να καθοριστεί η προθεσμία υποβολής, για το 1986, των σχεδίων που αφορούν την εν λόγω περιοχή·  ότι, λόγω της περιφερειακής θέσης των Καναρίων νησιών, πρέπει να προβλεφθεί ότι η χρηματοδοτική συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, μπορεί να φθάσει το 50 % για την περιοχή αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2908/83 εφαρμόζεται στα Κανάρια νησιά λαμβανομένων υπόψη των ακολούθων διατάξεων:  α) οι αιτήσεις συνδρομής για τα σχέδια που αφορούν τα Κανάρια νησιά πρέπει να υποβληθούν το αργότερο την εικοστή πρώτη ημέρα από την ημερομηνία της έναρξης ισχύος του παρόντος κανονισμού·  β) για τα σχέδια που αφορούν τα Κανάρια νησιά:  - η συνδρομή του Ταμείου μπορεί να φθάσει το 50 %,  - η συμμετοχή του δικαιούχου πρέπει να είναι τουλάχιστον 25 %,  - η χρηματοδοτική συμμετοχή του Βασιλείου της Ισπανίας πρέπει να είναι τουλάχιστον 5 %.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός εφαρμόζεται από την 1η Ιανουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Σεπτεμβρίου 1986.  Για το Συμβούλιο  Ο Πρόεδρος  M. JOPLING  (1) ΕΕ αριθ. L 290 της 22. 10. 1983, σ. 1.  (2) ΕΕ αριθ. L 361 της 31. 12. 1985, σ. 78.